Source: https://www.petrzalka.sk/oblasti/socialne-veci/zasady-o-poskytovani-financnej-pomoci-v-case-nudze/
Timestamp: 2020-08-09 17:37:46+00:00

Document:
Zásady o poskytovaní finančnej pomoci v čase náhlej núdze - Petržalka
Zásady o poskytovaní finančnej pomoci v čase náhlej núdze
Petržalka > Oblasti > Sociálne veci > Zásady o poskytovaní finančnej pomoci v čase náhlej núdze
Článok 1 – Predmet úpravy
Tieto zásady o poskytovaní sociálnej výpomoci upravujú poskytovanie sociálnej výpomoci v čase náhlej núdze (ďalej len „sociálna výpomoc“) z rozpočtu Mestskej časti Bratislava-Petržalka (ďalej len „mestská časť“) obyvateľom mestskej časti (ďalej len „obyvateľ“) z vyčlenených finančných prostriedkov v príslušnom kalendárnom roku na uvedený účel. Sociálna výpomoc je dobrovoľný príspevok obce obyvateľom, na ktorú nie je právny nárok.
1. Sociálna výpomoc sa poskytuje obyvateľom mestskej časti, ktorí sú odkázaní na poskytnutie sociálnej pomoci, na preklenutie ich nepriaznivej životnej situácie.
a) podstatným poklesom príjmu, ktorý je spôsobený zdravotným stavom (invalidita…) obyvateľa alebo s ním spoločne posudzovaných osôb,
d) inými mimoriadnymi udalosťami, na základe ktorých sa obyvateľ a s ním spoločne posudzované osoby v náhlej núdzi ocitli.
Článok 3 – Podmienky poskytovania sociálnej výpomoci
1. Za obyvateľa odkázaného na poskytnutie sociálnej výpomoci sa považuje:
a) obyvateľ, ktorý poberá niektorú z dávok dôchodkového zabezpečenia a splnil niektorú z podmienok uvedených v čl. 2 ods.2 a jeho príjem nepresahuje 1,5 násobok sumy životného minima podľa osobitného predpisu1)
b) osamelý rodič s nezaopatrenými deťmi, ktorý splnil niektorú z podmienok uvedených v čl. 2 ods. 2 a jeho príjem nepresahuje 1,6 životného minima podľa osobitného predpisu1
c) rodina s nezaopatrenými deťmi, ktorá splnila niektorú z podmienok uvedených v čl. 2 ods. 2 a jej príjem nepresahuje 1,2 násobok životného minima podľa osobitného predpisu1
d) obyvateľ a s ním spoločne posudzované osoby, ktorý poberá dávku nemocenského poistenia a splnil niektorú z podmienok uvedených v čl. 2 ods. 2 a ich spoločný príjem nepresahuje 1,2 násobok sumy životného minima podľa osobitného predpisu1
e) obyvateľ, ktorý splnil niektorú z podmienok uvedených v čl. 2 ods. 2 a jeho príjem nepresahuje sumu životného minima podľa osobitného predpisu1
2. Pre zisťovanie príjmov obyvateľa a spoločne posudzovaných osôb platia ustanovenia § 3 a § 4 zákona č. 601/2003 Z. z. o životnom minime a o zmene a doplnení niektorých záonov.
a) peňažné príspevky na kompenzácie poskytované ťažko zdravotne postihnutému obyvateľovi podľa osobitného predpisu2
b) prídavok na dieťa podľa osobitného predpisu3
c) dotácie na stravu pre dieťa v hmotnej núdzi a dotácie na školské potreby pre dieťa v hmotnej núdzi podľa osobitného predpisu4
d) príspevok za bezvládnosť.
4. Poskytovanie sociálnej výpomoci a poskytovanie dávky a príspevkov v hmotnej núdzi ako aj jednorazovej dávky v hmotnej núdzi podľa osobitného predpisu 5) sa navzájom nevylučuje.
Článok 4 – Podmienky na poskytnutie sociálnej výpomoci
1. Sociálna výpomoc sa poskytuje odkázaným obyvateľom s trvalým pobytom na území mestskej časti.
2. O sociálnu výpomoc môže požiadať obyvateľ jedenkrát počas kalendárneho roka na predpísanom tlačive – „Žiadosť o poskytnutie sociálnej výpomoci“ v prílohe číslo 1 (ďalej len „žiadosť“). K žiadosti obyvateľ predkladá príslušné doklady.
3. Výška sociálnej výpomoci za kalendárny rok je:
a) pre osamelého obyvateľa do 50,- Eur,
b) pre rodinu s deťmi do 150,- Eur,
c) pre poberateľa dávky dôchodkového zabezpečenia – jednotlivec do 70,- Eur, manželia do 90,- Eur.
4. Sociálna výpomoc sa vypláca poskytnutím nákupných poukážok, bezhotovostným prevodom na žiadateľom uvedené číslo účtu, alebo v hotovosti cez pokladňu miestneho úradu.
6. Výšku sociálnej výpomoci podľa bodu 3 môže v prípade ohrozenia základných životných potrieb a zdravia obyvateľa, alebo z iného mimoriadne závažného dôvodu starosta zvýšiť a poskytnúť ju aj obyvateľom, ktorí nespĺňajú podmienky čl.3 bod.1.
Článok 5 – Konanie vo veci poskytovania sociálnej výpomoci
1. Sociálna výpomoc má charakter nenávratnej pomoci.
2. O poskytnutí sociálnej výpomoci podanej formou žiadosti, rozhoduje na základe individuálneho posúdenia odkázanosti obyvateľa a spoločne posudzovaných osôb starosta mestskej časti. Žiadateľovi sa oznámenie doručí písomne. Proti oznámeniu nie je možné podať opravný prostriedok.
Článok 6 – Povinnosti a zodpovednosť obyvateľa pri podaní žiadosti
1. Obyvateľ je povinný na výzvu obce preukázať skutočnosti rozhodujúce pre poskytovanie sociálnej výpomoci v stanovenej lehote. Ustanovenia o právnej zodpovednosti podľa osobitných predpisov tým nie sú dotknuté.
Článok 7 – Vianočná dávka
Vianočná dávka je príspevok mestskej časti občanom evidovaných na oddelení sociálnych vecí v príslušnom kalendárnom roku, ktorý je poskytovaný pri príležitosti vianočných sviatkov. Jeho poskytovanie sa riadi kritériami pre poskytnutie vianočnej dávky, schválenými sociálnou a bytovou komisiou. Výška vianočnej dávky závisí od finančnej situácie MČ Bratislava-Petržalka a vypláca sa vo výške od 30,- Eur do 100,- Eur.
1) Zákon č. 601/2003 Z. .z. o životnom minime a o zmene a doplnení niektorých zákonov.
2) Zákon č. 447/2008 Z. z. o poskytovaní príspevkov na kompenzáciu ťažkého zdravotného postihnutia v znení neskorších predpisov.
3) Zákon č. 600/ 2003 Z. z. o prídavku na dieťa a doplnení zákona č. 461/2003 Z.z. o sociálnom poistení v znení neskorších predpisov.
4) dotácie na Výnos Ministerstva práce sociálnych vecí a rodiny SR zo 14.12.2005 č.3749/ 2005-II/1 o poskytovaní dotácie na výkon osobitného príjemcu dávky v hmotnej núdzi a príspevkov k dávke v hmotnej núdzi, dotácie na stravu pre dieťa v hmotnej núdzi a dotácie na školské potreby pre dieťa v hmotnej núdzi v znení neskorších predpisov.Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov.
5) Zákon č. 599/2003 Z.z. o pomoci v hmotnej núdzi a v znení a doplnení niektorých zákonov podľa § 10.

References: čl. 2
 čl. 2
 čl. 2
 čl. 2
 čl. 2
 § 3
 § 4
 čl.3
 § 10